Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита, Снежана Михајловска со службена легитимација број 28-0008 и Соња Налбанти- Димоска со службена легитимација број 28-0009, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, со седиште на ул.Никола Вапцаров бр.11, застапуван од Директорот Изеир Мемеди и со Записник ИП1 број 16-374 од 16.10.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23) го донесе следното

**Р Е Ш Е Н И Е**

Се наредува на Изeир Мемеди, Директор на ЈУ Меѓуопштински центар за социјална работа на Град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, бр.53/21), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот во постапката за издавање на лична патна исправа, да одлучува со решение во кое ќе ги образложи решавачките факти кои влијаат за донесување на одлуката, со што на незадоволната странка ќе и се овозможи правото на жалба, согласно член 14 од Законот за семејството.

**Рокот за извршување на изречената инспекциска мерка е веднаш по приемот на решението и постојано.**

2. Центарот во случај кога родителот кај кого детето е доверено, не го почитува решението за регулирање на личните односи и непосредни контакти на малолетното дете со родителот со кој не живее, да презема дејствија за правилно и целосно утврдување на фактичката состојба и во зависност од утврдената состојба да презема мерки за заштита на интересите на детето, односно да го предупредува родителот/ите за недостатоците во вршењето на родителското право и да го/и упатува сам или заедно со детето да посети соодветно советувалиште или некоја друга здравствена или социјална установа која може да даде потребен совет, да донесува решение за надзор над вршењето на родителското право на родителот, согласно член 83, 85 и 86 од Законот за семејството.

**Рокот за извршување на изречената инспекциска мерка е веднаш по приемот на решението и постојано.**

3. Центарот во постапката за регулирање на личните односи и непосредни контакти на малолетното дете со родителот со кој не живее, кога го продолжува рокот заради сложеноста на предметот, да донесува решение за продолжување на рокот, во кое ќе ги оправда причините за продолжување на рокот, односно да ги наведе јасно и прецизно дејствијата што треба да се преземат за правилно и целосно утврдување на фактичката состојба, согласно член 79 од Законот за семејството и член 94 од Законот за општата управна постапка (,,Службен весник на РМ,, бр. 124/2015).

**Рокот за извршување на изречената инспекциска мерка е веднаш по приемот на решението и постојано.**

4. Центарот во постапката за развод на брак и утврдување факти за доверување на дете, да изготвува службена документација, согласно член 281 од Законот за социјалната заштита.

**Рокот за извршување на изречената инспекциска мерка е веднаш по приемот на решението и постојано.**

5. Предметите да содржат доказ дека донесените решенија се уредно доставени до странките, имајќи предвид дека од приемот на решението странката има право на жалба, согласно член 14 од Законот за семејството.

**Рокот за извршување на изречената инспекциска мерка е веднаш по приемот на решението и постојано.**

6. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

 Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторите за социјална заштита Снежана Михајловска со службена легитимација број 28- 0008 и Соња Налбанти-Димоска со службена легитимација број 0009, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на Град Скопје, застапуван од Директорот Изеир Мемеди и состави Записник ИП1 број 16-374 од 16.10.2023 година, во кој се констатирани недостатоци и неправилности во постапка за развод на брак и утврдување на факти за доверување на дете, постапка за вонбрачно доверување на малолетно дете, постапка за регулирање на лични односи и непосредни контакти на малолетното дете со родителот со кој не живее, постапка за иселување.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

 Подносителот на жалба плаќа административна такса за жалба во износ од 250,00 денари.

 Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-374 од 25.10.2023 година

 Инспектори за социјална заштита:

Снежана Михајловска

 Соња Налбанти-Димоска